हिटिंग और प्रवेश करना खेलने की तैयारी (Set Up) अपने चेकर्स को चलना अपने चेकर्स को बियर ऑफ करना (Bearing Off Your Checkers)
यदि आप एक ब्लाट (a blot) को हिट करते हैं, एक ऐसा पॉइंट जहां आपके प्रतिद्वंदी का केवल एक ही चेकर रखा हो, तब आपके प्रतिद्वंदी का चेकर बार पर रख दिया जाएगा। आपको ब्लाट्स को हिट करने का, जब भी संभव हो, प्रयास करना चाहिए, जिसके कारण आपके चेकर्स आपके होम कोर्ट के, जितना संभव हो उतना, नजदीक पहुँच सके। यह आपके प्रतिद्वंदी की गति को धीमा करने का एक बेहतरीन तरीका है।  जब भी किसी खिलाड़ी का चेकर बार पर रखा हो, तब वह अपने बाकी चेकर्स को तब तक नहीं चल सकता है जब तक कि वह बार वाले चेकर को वापस होम बोर्ड पर नहीं लाता है। यदि एक खिलाड़ी ने उस ब्लाट को हिट किया जिसपर आपका अकेला चेकर रखा था, तब आपको अपने चेकर को बार पर रखना होगा। आपका काम अब उस चेकर को दुबारा प्रतिद्वंदी के होम बोर्ड में पहुचाना है। ऐसा आप डाइस को ओपन नंबर के लिए रोल करके और फिर चेकर को प्रतिद्वंदी के होम बोर्ड पर एक ओपन पॉइंट पर ले जाकर कर सकते हैं। यदि आप ओपन नंबर रोल नहीं कर पाते हैं, तब आप अपनी चाल गवां देते हैं और आपको दुबारा बारी आने पर फिर से कोशिश करनी पड़ेगी।  उदाहरण के लिए, यदि आप 2 रोल करते हैं, तो आप अपने प्रतिद्वंदी के होम कोर्ट के 23वें मार्क पर अपना चेकर ले जा सकते हैं, बशर्ते कि वह ओपन हो। ऐसा इसलिए है क्योंकि आप अपने चेकर को बार से दो स्थान दूर ले जा रहें हैं। आप स्थान चुनने के लिए दोनों नंबरों के योग को नहीं इस्तेमाल कर सकते हैं। उदाहरण के लिए, यदि आप 6 और 2 रोल करते हैं, तो आप उनको जोड़ कर और अपने चेकर को 8वें पॉइंट पर नहीं ले जा सकते हैं। आप अपने चेकर को केवल 6ठे या 2सरे पॉइंट पर ले जाकर दुबारा प्रवेश कर सकते हैं। एक बार आप सभी चेकर्स को बार से बाहर निकाल कर वापस बोर्ड में ले आते हैं, तब आप बाकी चेकर्स को आगे बढ़ा सकते हैं। यदि आपके केवल एक चेकर को ही प्रवेश करना है, तब आप रोल किए हुए दूसरे नंबर का इस्तेमाल कर दूसरे चेकर को बढ़ा सकते हैं।  यदि आपके 2 चेकर्स बार पर हैं, तो बाकी चेकर्स की चाल चलने के पहले, आपको उन दोनों का प्रवेश कराना होगा। यदि डाइस को रोल करने पर आप केवल एक ही चेकर को प्रवेश दिला पाते हैं, तो आपको फिर से, अपनी अगली चाल पर, प्रयास करना होगा। यदि आपके दो से अधिक चेकर्स बार पर हैं, तब आप अपने बाकी चेकर्स को तभी चल सकेंगे जब बार पर मौजूद सभी चेकर्स प्रवेश कर जाएँ। बैकगैमौन एक ऐसे बोर्ड पर खेला जाता है जिसमे 24 पतले त्रिकोण (triangle) होते हैं जिन्हे पॉइंट्स कहते हैं। त्रिकोण दो रंग के होते हैं जो एक के बाद एक बदलते रहते हैं और प्रत्येक छह त्रिकोणों के समूह को चार क्वाड्रेंट्स (चतुर्भुजों) में बांटा जाता है। चार तरह के क्वाड्रेंट्स होते हैं: खिलाड़ी का होम बोर्ड (गृह बोर्ड) तथा आउटर बोर्ड, एवं विपक्षी का होम बोर्ड तथा आउटर बोर्ड। बोर्ड के बीच में, जहां चारों क्वाड्रेंट्स मिलते हैं, उसका विभाजन एक रिज (ridge) से होता है जिसे बार (bar) कहते हैं।  खेलते समय खिलाड़ी एक दूसरे के सामने, बोर्ड के दोनों तरफ बैठते हैं। प्रत्येक खिलाड़ी का होम बोर्ड उसके निकटतम दाहिने क्वाड्रेंट पर होता है। दोनों होम बोर्ड आमने सामने होते हैं, और इसी प्रकार आउटर बोर्ड भी आमने सामने होते हैं, जो कि बाएँ क्वाड्रेंट में स्थित होते हैं। खिलाड़ी अपने चेकर्स दूसरे खिलाड़ी के होम बोर्ड की दिशा से, घोड़े की नाल (horse-shoe) के आकार में, काउंटर क्लॉकवाइज़ (घड़ी के चलने के विपरीत दिशा में) चलते हैं। ज़्यादातर बैकगैमौन बोर्ड्स में त्रिकोणों को 1-24 तक नम्बर दिया जाता है, जिसमे 24वां पॉइंट खिलाड़ी से सब से ज्यादा दूर होता है, और पहला पॉइंट खिलाड़ी के होम कोर्ट के सबसे दाहिने ओर के त्रिकोण में होता है। खिलाड़ियों को अपने चेकर्स को बोर्ड के दूसरी तरफ से चलना होता है, जिससे एक खिलाड़ी का 1ला पॉइंट दूसरे खिलाड़ी का 24वां पॉइंट होता है, एक खिलाड़ी का दूसरा पॉइंट दूसरे खिलाड़ी का 23वां पॉइंट होता है, और इसी प्रकार आगे भी। खेल शुरू करने के लिए प्रत्येक खिलाड़ी को अपने 15 चेकर्स रखने होते हैं: खिलाड़ियों के चेकर्स दो अलग अलग रंग के होते हैं, पारंपरिक तौर पर सफ़ेद और लाल, या सफ़ेद और काला, लेकिन ये और भी रंग के हो सकते हैं। बोर्ड को तैयार (set-up) करने के लिए, प्रत्येक खिलाड़ी को दो चेकर्स अपने 24वें पॉइंट पर, तीन चेकर्स अपने 8वें पॉइंट पर, पाँच चेकर्स 13वें पॉइंट पर, तथा पाँच और चेकर्स अपने 6ठें पॉइंट पर रखने है। याद रखें कि प्रत्येक खिलाड़ी का अपना अलग नंबरिंग सिस्टम होता है, इसलिए चेकर्स ओवरलैप नहीं करेंगे। जिस खिलाड़ी का डाइ रोल करने पर सबसे ज्यादा नम्बर आएगा, वो पहले खेलेगा। यदि दोनों खिलाड़ियों का एक बराबर नम्बर आता है तो डाइ को फिर से रोल करें। जो कुल नम्बर रोल करने पर आयेंगे वह, उस खिलाड़ी की प्रथम चाल के लिए माने जाएँगे, जिसके सबसे अधिक नम्बर आए हैं। उदाहरण के लिए, यदि एक खिलाड़ी का 5 नम्बर आया है और दूसरे का 2, तब वह खिलाड़ी, जिसका 5 आया है, पहले खेलेगा और 5 तथा 2 की चाल चलेगा बिना फिर से डाइ को रोल किए। बैकगैमौन में, जीतने वाले को पॉइंट्स नहीं मिलते हैं, लेकिन हारनेवाले के पॉइंट कम हो जाते हैं। इसलिए अगर आप जीतते हैं, तो विपक्षी या तो फेस वैल्यू, डबल वैल्यू, या डबल क्यूब पर दांव के ट्रिपल वैल्यू के आधार पर हार जाएगा। डबलिंग क्यूब डाइ न होकर एक मार्कर होता है। वह 1 से आरंभ होता है, लेकिन आप अपनी चाल की शुरुआत में, डाइस को रोल करने से पहले, किसी भी समय, दांव को बढ़ा सकते हैं।  यदि आप दांव को दुगुना करना चाहते हैं और आपका साथी उसे स्वीकार करता है, तो क्यूब को नए नंबर में बदल दिया जाता है और आपके विपक्षी के कोर्ट में रख दिया जाता है। उसका क्यूब पर स्वामित्व होता है और वह आगे, अपनी किसी भी चाल के समय, उसे दुगुना करने का प्रस्ताव कर सकता है। यदि आपका विपक्षी आपका प्रस्ताव स्वीकार नहीं करता है, तो उसे खेल छोड़ना पड़ेगा और शुरू के दांव के आधार पर हारना पड़ेगा। आप दांव को आगे पीछे दुगुना करते रह सकते हैं, या रीडबलिंग कर सकते हैं, लेकिन पारंपारिक तौर पर इसे एक खेल में तीन या चार बार से ज्यादा नहीं करते हैं। अपनी प्रत्येक चाल पर दो सिक्स साइडेड डाइस को डाइस टंबलर का प्रयोग करते हुए रोल करें। जो नम्बर रोल होता है वह दो अलग अलग चाल दर्शाता हैं। उदाहरण के लिए, यदि आप 3 और 5 रोल करते हैं, तो आप एक चेकर तीन स्थान और दूसरा 5 स्थान चल सकते हैं। या, आप एक चेकर 3 स्थान चल सकते हैं और फिर 5 स्थान और।  सुनिश्चित करें कि आप डाइस को बोर्ड के दाहिने ओर, उचित ऊंचाई से, रोल करें जिससे वह थोड़ा उछले और रोल करें। यदि दोनों में से एक भी डाइस चेकर के ऊपर लैंड करती है, बोर्ड के बाहर गिरती है, या बोर्ड के किनारे पर टिक जाती है, तो उसे मान्य नहीं माना जाता है और आपको दुबारा रोल करना होगा। ओपन पॉइंट बोर्ड पर एक ऐसा पॉइंट है जहां दो या दो से अधिक विपक्षी चेकर्स मौजूद नहीं हों। आप अपने चेकर्स उस पॉइंट पर ले जा सकते हैं जहां कोई चेकर्स न हों, ऐसा पॉइंट जहां आपके एक या अधिक चेकर्स हों, या उस पॉइंट पर जहां आपके विपक्षी का एक  चेकर रखा हो। याद रहे कि आपको अपने चेकर्स को हमेशा काउंटर-क्लॉकवाइस चलना है, अपने प्रतिद्वंदी के होम कोर्ट से आपके अपने कोर्ट कि तरफ।  आप किसी भी चेकर को चुन कर शुरू कर सकते हैं, लेकिन बेहतर विचार यह होगा कि अपने सभी चेकर्स को विपक्षी के होम बोर्ड से जल्द से जल्द निकाल लें। किसी पॉइंट को ब्लॉक करने के लिए आपको केवल 2 चेकर्स कि आवश्यकता होती है, लेकिन एक अकेले पॉइंट पर आप अपने जितने भी चेकर्स चाहें, रख सकते हैं। याद रखें कि आप या तो एक चेकर को दो बार चल सकते हैं या फिर 2 चेकर्स को एक बार। उदाहरण के लिए, अगर आपने 3-2 रोल किया है तो एक चेकर को 3 स्थान चल कर फिर 2 स्थान चल सकते हैं, जबतक कि वह दोनों बार ओपन पॉइंट पर रहता है। अन्यथा, आप एक चेकर को 2 स्थान चल कर ओपन पॉइंट पर रख सकते हैं, और दूसरे को 3 स्थान चल कर ओपन पॉइंट पर रख सकते हैं। अगर दोनों डाइस को रोल करने पर एक ही नंबर आता है, तब आपने अपने लिए दो अतिरिक्त चालें प्राप्त कर ली हैं। यदि आपने दोनों डाइस पर 3 रोल किया है, तब आप 3 स्थान कि चार चालें चल सकते हैं। पुन:, आप चार चेकर्स 3 बार चल सकते हैं, एक चेकर 12 बार चल सकते हैं, यदि हर चाल के बाद वह ओपन पॉइंट पर रहता है, अथवा मिला कर 2 चेकर्स 6 स्थान, या 1 चेकर 3 स्थान और दूसरा चेकर 9 स्थान चल सकते हैं। जब तक आप कुल 12 स्थान चलते हैं और हर चाल एक ओपन पॉइंट पर पहुँचती है, आप ठीक स्थिति में हैं। उदाहरण के लिए, यदि आपने 5-6 रोल किया है, लेकिन आप किसी भी चेकर को 5 या 6 स्थान चल के ओपन पॉइंट पर नहीं पहुँचते हैं, तो आप अपनी चाल गवां देते हैं। यदि आप उनमे से एक नंबर ही खेल सकते हैं, तो आप उस नंबर की चाल चल सकते हैं और दूसरे नंबर की चाल गवां देते हैं।  अगर आप केवल एक नंबर या दूसरे नंबर की चाल चल सकते हैं, तब आपको ज्यादा नंबर वाली चाल चलनी होगी। यह नियम तब भी लागू होता है जब आप डबल्स रोल करते हैं। यदि अप डबल्ड नंबर नहीं खेल सकते हैं, तो आप अपनी चाल गवां देते हैं। अपने अकेले चेकर को एक पॉइंट पर रखने से बचें क्योंकि ऐसे पॉइंट पर, जिसे ब्लाट कहते हैं, आपका चेकर आपके विरोधी के चेकर्स द्वारा “हिट (hit)” होने के लिए असुरक्षित होता है। यदि आपका कोई चेकर हिट होता है, तब उसे बार पर जाना होगा और आपको, अपनी अगली चाल में, रोल करके, प्रतिद्वंदी के होम बोर्ड के माध्यम से, फिर से बोर्ड में प्रवेश करने का प्रयास करना पड़ेगा। अपनी पूरी कोशिश कीजिये की कम से कम 2 चेकर्स एक पॉइंट पर मौजूद हों, कम से कम खेल के शुरू होने के समय। अपने चेकर्स को अपने होम कोर्ट में लाने से पहले, आपको प्रयास करना चाहिए कि ज्यादा पॉइंट्स पर 2 या 3 चेकर्स रखें हों बजाय इसके कि केवल कुछ पॉइंट्स पर 5 या 6 चेकर्स मौजूद हों। यह न केवल आपको ओपन पॉइंट्स में जब भी संभव हो जाने के लिए अधिक विकल्प प्रस्तुत करेगा, बल्कि आपके विपक्षी को ओपन पॉइंट्स में पहुचने में कठिनाई बढ़ाएगा। खेल जीतने के लिए, आप बियर ऑफ करने वाले सबसे पहले होने चाहिए, यानी बोर्ड से अपने सभी चेकर्स हटाकर, अपनी ट्रे में सबसे पहले ले जाने वाले। अपने चेकर्स को बियर ऑफ करने के लिए, आपको दोनों डाइस रोल करनी होगी और नंबरों का प्रयोग कर चेकर्स को बोर्ड से ट्रे में ले जाना होगा। नंबर जो आप रोल करेंगे वह एकदम उतने ही या उससे अधिक होने चाहिए जितने रिक्त स्थान, प्रत्येक चेकर को बोर्ड से हटाने के लिए, आवश्यक हैं।  उदाहरण के लिए, यदि आप 6-2 रोल करते हैं तो आप 2 चेकर्स को, जो इन पॉइंट्स पर हैं, बियर ऑफ कर सकते हैं। लेकिन यदि आपका कोई चेकर 6वें पॉइंट पर नहीं है, तब आप अपने बोर्ड पर अगले अधिकतम पॉइंट से बियर ऑफ कर सकते हैं, जैसे कि 5वां या 4था पॉइंट। आप अपने चेकर्स को बियर ऑफ करना तभी शुरू कर सकते हैं जब आपके सभी चेकर्स आपके होम कोर्ट में पहुँच चुके हों। बियरिंग ऑफ शुरू करने के लिए, अपने सभी चेकर्स को अपने बोर्ड के 1-6 पॉइंट्स पर ले जाएँ। वह इनमे से किसी भी पॉइंट पर रखे हो सकते हैं। यह मत भूलिए कि आपके चेकर्स, अपने घर में होने के बावजूद भी, खतरे में हैं। अगर प्रतिद्वंदी खिलाड़ी का एक चेकर बार पर है, तब भी वह, आपके कोर्ट में, ब्लाट में, यदि कोई है, प्रवेश कर सकता है, जिससे आप अपने एक चेकर को बार पर ले जाने के लिए मजबूर हो जाएँगे। उसके बाद आप तब तक बियरिंग ऑफ चालू नहीं कर सकेंगे जब तक कि वह चेकर वापस होम कोर्ट में नहीं आ जाता। बियरिंग ऑफ करते समय आप केवल उन्ही चेकर्स को बियर ऑफ कर सकते हैं जो कोर्रेस्पोंडिंग पॉइंट पर स्थित हैं। उदाहरण के लिए, अगर आपने 4-1 रोल किया है, और आपके चेकर 4थे एवं 1ले पॉइंट पर हैं, तो आप उनको बियर ऑफ कर सकते हैं। यदि आपके रोल पर दोनों 6 आ गए हैं, और 6वें पॉइंट पर आपके चार चेकर्स हैं, तब आप सभी छह बियर ऑफ कर सकते हैं।  अगर आपको एक डाइ और खेलनी है तथा आपका कोई चेकर बियर ऑफ करने के लिए नहीं है, तब आपको एक चेकर को डाइ पर आए हुए नंबर के बराबर चलना पड़ेगा। उदाहरण के लिए, यदि आपके केवल दो चेकर्स 6वें और 5वें पॉइंट्स पर बचे हैं तथा आप 2-1 रोल करते हैं, तब आप 6वें पॉइंट पर रखे चेकर को 4थे पॉइंट पर ले जा सकते हैं, और 5वें पॉइंट वाले चेकर को 4थे पॉइंट पर ले जा सकते हैं। आप छोटे नंबर पर रखे चेकर्स को बड़े नंबर के डाइ के रोल से बियर ऑफ कर सकते हैं। अगर आपने 5-4 रोल किया है और आपके कुछ चेकर्स 3सरे और 2सरे पॉइंट्स पर ही हैं, तो आप इनमे से 2 चेकर्स को बियर ऑफ कर सकते हैं। आपको कम नंबर के डाइ रोल को पहले चलना होता है बावजूद इसके कि इस कारण आप डाइ के कुल नंबर कि चाल पूरी नहीं चल पाते हैं। उदाहरण के लिए, अगर आपका चेकर 5वें पॉइंट पर है और आप 5-1 रोल करते हैं, आपको पहले चेकर को 1 स्थान चल कर 4थे पॉइंट पर ले जाना पड़ेगा और फिर 5 नंबर का इस्तेमाल करते हुए बियर ऑफ करना होगा। यदि आप अपने सभी 15 चेकर्स को, अपने प्रतिद्वंदी से पहले, बियर ऑफ कर लेते हैं, तो आपने बैकगैमौन खेल जीत लिया है। लेकिन सभी जीत बराबर की नहीं होती हैं। आपका प्रतिद्वंदी तीन में से एक वजह से हार सकता है:  नियमित हार। यह तब होती है जब आप अपने सभी चेकर्स को पहले बियर ऑफ कर लेते हैं जब कि आपका प्रतिद्वंदी अपने चेकर्स को बियर ऑफ करने का प्रयास ही कर रहा होता है। आपका प्रतिद्वंदी केवल डबलिंग क्यूब की वैल्यू हारेगा।  गैमौन (gammon): यदि आप अपने प्रतिद्वंदी के किसी भी चेकर के बियर ऑफ होने के पहले अपने सभी चेकर्स को बियर ऑफ कर लेते हैं, तो उसे गैमौन्ड (gammoned) हुआ कहते हैं और वह डबलिंग क्यूब की वैल्यू से दोगुना हारता है।  बैकगैमौन: यदि आपने अपने सभी चेकर्स को बियर ऑफ कर लिया है और आपके प्रतिद्वंदी के चेकर्स अभी भी बार पर या आपके होम कोर्ट पर हैं, तब आपका प्रतिद्वंदी बैकगैमौन होता है और डबलिंग क्यूब की वैल्यू से तीन गुना हारता है। बैकगैमौन एक से अधिक बार खेलने के लिए है, क्योंकि हर गेम कुछ निश्चित पॉइंट्स का ही होता है। आप अपना लक्ष्य भी बना सकते हैं कि तब तक खेलेंगे जब तक हारने वाला खिलाड़ी एक निश्चित सीमा तक पॉइंट्स नहीं हार जाता। यदि आप लगातार खेलना चाहते हैं लेकिन एक बैठक में नहीं खेल सकते हैं, तब आप प्रत्येक खिलाड़ी द्वारा हारे हुए पॉइंट्स का हिसाब रख सकते हैं और अन्य समय पर खेलने के लिए वापस आ सकते हैं।
ब्लाट को हिट करें जिससे आपके विपक्षी के चेकर्स बार में चले जाएँ: अपने चेकर्स का निकलने के बाद फिर से प्रवेश करवाएं: अपने सभी चेकर्स के बार से निकल जाने के बाद ही बाकी चेकर्स को आगे बढ़ाएँ: बैकगैमौन बोर्ड को समझें: बोर्ड को तैयार करें: डाइ को रोल करके यह सुनिश्चित करें कि कौन सा खिलाड़ी पहले खेलेगा: याद रहे कि आप कभी भी दांव को दुगुना कर सकते हैं: डाइस को रोल करें: अपने चेकर्स तो एक ओपन पॉइंट पर ले जाएँ: डाइस पर एक ही नंबर आने पर उसको दोबारा रोल करें और खेलें: अगर आप कोई नंबर नहीं चल पाते हैं, तो आपकी चाल चली जाएगी: अपने चेकर्स को सुरक्षित रखें: बोर्ड पर डोमिनेट करने का प्रयास करें: खेल जीतने को समझें: अपने सभी चेकर्स को अपने होम कोर्ट में ले जाएँ: अपने चेकर्स का बियरिंग ऑफ शुरू करें: अपने सभी 15 चेकर्स को बियर ऑफ करें: फिर खेलें:
https://www.wikihow.com/Play-Backgammon https://www.wikihow.com/Play-Backgammon https://www.wikihow.com/Play-Backgammon https://www.wikihow.com/Play-Backgammon
Hitting and Entering Preparing to Play Moving Your Checkers Bearing Off Your Checkers